Með bættum samgöngum og stórauknum flutning fólks og varnings heimshorna á milli hefur það að sama skapi aukist að ýmsar tegundir plantna og dýra séu fluttar , ýmist viljandi eða óviljandi , út fyrir sín náttúrulegu heimkynni og til svæða sem áður voru þeim lokuð af líffræðilegum eða landfræðilegum orsökum . Margar þessara lífvera eru nytsamlegar og hafa ekki teljandi áhrif á lífríki svæðisins sem þær eru fluttar til . Sumar hafa hins vegar orðið ágengarí nýjum heimkynnum og geta því ógnað líffræðilegri fjölbreytni og einnig valdið verulegu fjárhagslegu tjóni . Nánari upplýsingar um ágengar lífverur má nálgast hér ( linkur á undirsíðu 2 „ Ágengar tegundir “ ) . Á síðustu öld urðu m.a. bættar samgöngur og hnattvæðing til þess að fólksflutningar og milliríkjaverslun jukust verulega . Þetta varð m.a. til þess að ýmsar lífverur , bæði dýr og plöntur , voru fluttar út fyrir sín náttúrulegu heimkynni og útbreiðslusvæði til svæða sem áður voru þeim lokuð af líffræðilegum og landfræðilegum orsökum . Þessir flutningar voru ýmist viljandi eða óviljandi . Aðfluttar lífverur geta í ýmsum tilfellum haft jákvæð áhrif á lífskomu manna og eru margar framandi tegundir notaðar í stórum stíl , t.d. í landbúnaði , garðrækt , skógrækt eða til skrauts og yndisauka . Á hinn bóginn geta framandi lífverur haft áhrif á og ógnað líffræðilegri fjölbreytni í nýjum heimkynnum sínum , sérstaklega ef um er að ræða ágengar framandi lífverur . Auk þess sem framandi lífverur geta haft áhrif á líffræðilega fjölbreytni geta sumar þeirra valdið verulegu tjóni , umhverfislega , efnahagslega og heilsufarslega . Í skilningi náttúruverndarlaga geta framandi lífverur því ýmist talist framandi lífverur eða ágengar framandi lífverur . Hvort heldur sem um er að ræða framandi lífverur eða ágengar framandi lífverur er innflutningur þeirra óheimill nema með leyfi Umhverfisstofnunar sbr. 63. gr. laga nr. 63 / 2013 um náttúruvernd en nánari upplýsingar um innflutning lifandi framandi lífvera má nálgast hér ( linkur á undirsíðu 4 . Umsókn um innflutningsleyfi ) . Nánari upplýsingar eru aðgengilegar á vefsíðu NOBANIS og vefsíðu Náttúrufræðistofnunar Íslands .